རིག་ལྡན་རྒྱ་མཚོའི་སྒྲུང་རིང་ཐོག་མབློས་བསླངས་དཀྱིལ་འཁོརཔར་དུ་བསྐྲུན་ནས་ཟླ་ངོ་ལྔ་ཙམ་ཕྱིན་ནའང་།གུས་པོའི་ལག་ཏུ་འབྱོར་དུས་ཉིན་ཤས་སྔོན་ཡིན།ལོ་མཇུག་ཏུ་ཁེལ་ཕྱིན་ཆ་ཚང་བཀླགས་མ་ཐུབ།ངས་བཀླགས་པ་ནི་སྤྱི་ལོརང་གྲོལདེབ་གཟུགས་མར་བཀོད་པའི་ལེའུ་དང་པོ་དེ་ཡིན།འདིར་དངོས་གནས་དྲང་གནས་ཀྱིས་རྩོམ་པ་པོ་ཁོང་དང་ཐེངས་འདིའི་རྩ་འཛུགས་མི་སྣ་ཡོངས་ལ་དགོངས་དག་ཞུས་པ་ཡིན།བོང་བ་གསེར་གཟིགས་ཀྱི་བཀའ་དྲིན་བསྩལ་ཀྱང་མི་ཐེག་པའི་བྱ་བྱེད་འདིའི་རིགས་ནི་གཞན་ལྟ་ཅི།མི་རང་ཉིད་ལའང་འགན་མ་ཁུར་པའི་ཐ་ཤལ་གྱི་གྲས་སུ་བརྩིས་ཆོག་ཆོག་རེད།ཡིན་ནའང་།ཁོམ་གསེང་གི་དུས་ཚོད་ཨེན་ཙམ་སྤྱད་དེ་ལེའུ་དང་པོར་ཞིབ་ཀྱིས་བལྟས་པའི་གདེང་ཚོད་ཀྱིས།འདིར་བལ་བོའི་སེའུ་མ་ཟོས་ཀྱང་།།ཁ་དོག་ཉིད་ལས་བྲོ་བ་ཤེས།།ཞེས་པའི་དཔེ་བཞིན།གཙོ་བོ་ལེའུ་དང་པོར་བལྟས་པའི་ཉམས་མྱོང་དཔང་དུ་བཞག་སྟེ།རིགས་འདེད་དང་ཚོད་དཔག་ལྟ་བུའི་སྒོ་ནས་བློས་བསླངས་དཀྱིལ་འཁོར་དེའི་རྡུལ་ཚོན་ཕྱེ་མ་རེ་གཉིས་མིག་གི་དགའ་སྟོན་དུ་བཤམ་པར་སྤྲོའོ།།